રાજકોટ તા. ૧૦ : જિલ્લા સહકારી દુધ ઉત્પાદક સંઘના અધ્યક્ષશ્રી ગોવિંદભાઇ રાણપરિયાએ છેલ્લા એક માસમાં ત્રિજી વખત ભાવ વધારો કરવાની જાહેરાત કરતા દુધ ઉત્પાદકોના આ કઠિન સમયમાં આનંદ પ્રસરી ઉઠ્યો છે. છેલ્લા ૨૦-૨૫ દિવસથી વરસાદ ખેચાતા દુધ ઉત્પાદકો માટે કઠિન સમય આવી રહ્યો હોય તેવુ અનુભવતા હતા. ખાસ કરીને પશુઓને ખવડાવતા ઘાસચારા તેમજ ખાણદાણમાં સતત વધતા જતા ભાવથી દુધ ઉત્પાદન ખર્ચ વધતો જતો હતો. આવી પરિસ્થિતીમાં દુધ ઉત્પાદકોને સતત એક માસમાં ત્રણ વખત ભાવ વધારો કરી સાચા અર્થમાં દુધ ઉત્પાદકોના પ્રતિનિધી તરીકે આ નિર્ણય કર્યો છે.